recursal/SuperWikiNEXT-32B huggingface dataset:
**כרטיס נסיעה**, ובקצרה **כרטיס**, הוא מסמך קטן המאשר תשלום של דמי נסיעה בתחבורה ציבורית. לעיתים משמש הכרטיס גם כאמצעי לכניסה לאזור העלייה לתחבורה הציבורית וליציאה ממנו.

על כרטיס הנסיעה מוטבע מחיר הכרטיס, זיהוי ארגון התחבורה הציבורית שהנפיק אותו, ולעיתים פרטים נוספים, כגון יעד הנסיעה, זיהוי המושב שיוקצה לנוסע ותקופת התוקף של הכרטיס. כרטיס נסיעה פשוט תקף לנסיעה אחת בלבד, אך ישנם גם כרטיסים המשמשים לנסיעות אחדות, למשל במשך יום שלם, שבוע שלם ואף חודש שלם, בחברת תחבורה אחת או בשילוב של חברות תחבורה אחדות. לעיתים ישנם מחירים שונים לנסיעה באותו מסלול, עקב הבחנה בין איכות שונה של קרונות (מחלקה ראשונה לעומת מחלקה שנייה), או תוספת בעד מקום שמור.

רכישת כרטיס נסיעה נעשית אצל הנהג של אמצעי התחבורה, אצל כרטיסן היושב באמצעי התחבורה, בקופות בתחנה או במכונות אוטומטיות המיועדות לכך. את הכרטיס יש לשמור לביקורת במשך כל זמן הנסיעה.

בעבר כרטיסי נסיעה בישראל היו מודפסים מראש עם הערך הנקוב, אך במאה ה-21 הוחלפו בכרטיס המודפס במדפסת זעירה עם רכישת הכרטיס. רב-קו הוא כרטיס חכם המשמש כאמצעי תשלום במערכת התחבורה הציבורית בישראל. הכרטיס הונהג לראשונה בשנת 2008 ומשמש במקביל לכרטיסי הנייר השונים.

בעשור השני של המאה ה-21 החל שימוש בכרטוס אלקטרוני, שבו הכרטיס נשלח לסמארטפון של הרוכש ומוצג באמצעותו.

* כרטיס נסיעה ברכבת התחתית של אנקרהכרטיס נסיעה ברכבת התחתית של אנקרה
* כרטיס נסיעה במחלקה שלישית ברכבת המנדטורית בין קנטרה לתל אביב, משנת 1941כרטיס נסיעה במחלקה שלישית ברכבת המנדטורית בין קנטרה לתל אביב, משנת 1941
* כרטיס נסיעה בקואופרטיב "שחר" מסוף שנות ה-40כרטיס נסיעה בקואופרטיב "שחר" מסוף שנות ה-40
* כרטיס נסיעה באוטובוס בבריטניהכרטיס נסיעה באוטובוס בבריטניה

ראו גם
------

* רב-קו

קישורים חיצוניים
----------------

ויקישיתוף מדיה וקבצים בנושא **כרטיס נסיעה** בוויקישיתוף

הערות שוליים
------------

1. ↑  eTicketing - You Have Questions. We Have Answers. באתר Amtrak
**הינדוסטן מוטורס** (באנגלית:**Hindustan Motors**) היא חברה הודית לייצור כלי רכב. תקופה ארוכה זו הייתה החברה הגדולה לייצור מכוניות בהודו. אף על פי שהחברה הייתה פרטית לאורך כל תקופת קיומה היא הייתה תלויה בתמיכה ממשלתית. עד לשנות ה-80 כאשר הוסרו מגבלות על התחרות, החברה הייתה יצרן מכוניות מוביל בהודו.

היסטוריה
--------

החברה הוקמה עוד לפני קבלת עצמאות של הודו. בשנת 1942 משפחת בירלה ביחד עם חברת מוריס הבריטית החלו בהרכבת מכוניות. בשנת 1948 הוקם מפעל בעיר אוטארפרה בבנגל המערבית והחל ייצור מכוניות מדגם Hindustan Ambassador. גם בשנות ה-90 מכונית זו הייתה בין הנמכרות ביותר בהודו. היצור שלה הופסק רק שנת 2014. בנוסף לדגם זה היה מיוצר דגם Hindustan 10 גם הוא מבוסס על תכנון של "מוריס".

בשנות ה-80 החל שיתוף פעולה עם ג'נרל מוטורס. במסגרת זו החל הייצור מכוניות מדגם אופל אסטרה ואופל קורסה. בשנת 1999 המפעל נמכר לג'נרל מוטורס והוא ממשיך בייצור מכוניות שלה.

בשנת 1959 החברה החלה לייצר טרקטורים וציוד הנדסי נוסף. הדגמים היו מבוססים על דגמים של חברה צ'כית. בשנת 1967 הוקמה חברה נפרדת. בשנת 1999 היא נמכרה לחברה ממשלתית לייצור טרקטורים.

בשנת 1982 החל שיתוף פעולה עם איסוזו, במסגרת זה החל ייצור משאיות.

בשנת 1997 נחתם הסכם עם חברה אוסטרלית לייצור מכוניות מדגם OKA 4wd.

בשנת 1998 בעקבות חתימת הסכם שיתוף פעולה עם מיצובישי הוקם מפעל חדש והחל לייצר מספר דגמים של מכוניות מיצובישי.

גלריה מכוניות בייצור הינדוסטן מוטורס
------------------------------------

* Hindustan AmbassadorHindustan Ambassador
* Mitsubishi PajeroMitsubishi Pajero
* Hindustan Contessa Hindustan Contessa
* Hindustan TrekkerHindustan Trekker

קישורים חיצוניים
----------------

ויקישיתוף מדיה וקבצים בנושא **הינדוסטן מוטורס** בוויקישיתוף
* 

* אתר האינטרנט הרשמי של הינדוסטן מוטורס
**ארגון הסטודנטים בישראל** היה ארגון גג שאיגד בתוכו וייצג את אגודות הסטודנטים של רוב המכללות בישראל.

היסטוריה
--------

הארגון הוקם בשנת 1998, התאגד כעמותה, ופעל במקביל ל"התאחדות הסטודנטים בישראל", בה מאוגדות אגודות הסטודנטים של שבע האוניברסיטאות בישראל ושל מספר מכללות נוספות. בארגון היו חברות כ-30 אגודות סטודנטים של מוסדות מוכרים להשכלה גבוהה ברחבי מדינת ישראל, והוא איגד בתוכו כמאה אלף סטודנטים.

במהלך פעילותו סייע הארגון לתלמידי המכללות בעזרת הגשת עתירות לבג"ץ בנושאים שונים, קיים הפגנות, שביתות ופעולות מחאה לחיזוק הסטודנט מהמכללה בפרט והסטודנט הישראלי בכלל.

בשלהי כהונתה של הכנסת ה-16 בשנת 2005 הצליח הארגון, לאחר חמש שנות מאבק, להביא להעברת תיקון לחוק המועצה להשכלה גבוהה בתמיכתם של ח"כ עמיר פרץ, ענבל גבריאלי ואחרים. התיקון קבע שינוי בהרכב המועצה להשכלה גבוהה, והכיר ביושב ראש הארגון כנציג הסטודנטים במכללות בדיוניה של המועצה להשכלה גבוהה.

הארגון שם לו למטרה להגביר את מעורבות הסטודנט הישראלי בעניינים שעל סדר היום במדינה. בין היתר זכה הארגון בבג"ץ נגד משרד התחבורה לשוויון בהנחות לסטודנטים מן המכללות.

לאחר מלחמת לבנון השנייה, הצטרף הארגון למחאת חיילי המילואים בתביעה להקמת ועדת חקירה ממלכתית לחקירת התנהלות הדרגים המדיני והצבאי במלחמה. הצטרפות הסטודנטים הרחיבה את המאבק אך העלתה גם התנגדויות בקרב הסטודנטים על התעסקות הארגון בנושאים שאינם קשורים לסטודנטים.

ב-2009, לאחר עשור של פעילות נפרדת, פעמים רבות ללא שיתוף פעולה, ארגון הסטודנטים בישראל חדל לפעול כגוף נפרד ואגודות הסטודנטים שהיו חברות בו הצטרפו להתאחדות הסטודנטים בישראל.

הערות שוליים
------------

1. ↑  ארגון הסטודנטים הארצי יתאחד עם התאחדות הסטודנטים?, באתר "לימודים אינפו"
2. ↑  אושר האיחוד בין התאחדות הסטודנטים וארגון הסטודנטים, באתר אגודת הסטודנטים באוניברסיטה העברית
**לוּפִית מצויה**  (שם מדעי: *Arisarum vulgare*) הוא מין צמח עשבוני מהסוג לופית במשפחת הלופיים. הוא ידוע גם בכינויו העממי **מטה אהרון**.

מאפיינים
--------

לופית מצויה היא המין רחב-התפוצה ביותר בסוג, והיחיד המיוצג בצמחיית ארץ ישראל. הוא נפוץ בחבל הצומח הים תיכוני בישראל, בבתי גידול מגוונים: בתות, מקומות סלעיים, מקומות צל, גינות ושטחי מעזבה. הוא מתרבה באופן נמרץ לאחר שרפה או פגיעה אחרת בקרקע הטבעית.

הלופית המצויה היא גאופיט בעל פקעת. עליה צצים בראשית החורף, לאחר הגשמים הראשונים, ופריחתה מוקדמת, סמוך ללבלוב. הפריחה נמשכת מאוקטובר עד אפריל, מוקדמת יותר במקומות מושקים ומאוחרת תחת צל כבד. התפרחת מאריכה ימים, כנראה בשל מיעוט המאביקים בעונת החורף.

תפרחת הלופית אופיינית למשפחה מבחינה מורפולוגית, אך בשונה משאר סוגי המשפחה המיוצגים בארץ ישראל, צבע המתחל בהיר והוא אינו מפיק ריח של תסיסה או פגרים. המתחל צינורי, צבעיו ירוק ולבן לרוב בדגם מפוספס. השזרה מעוטת פרחים יחסית, וחסרת פרחים עקרים.

יש המלקטים את הצמח על פקעותיו לשימושים שונים, למאכל לאחר טיגון או בישול וכן לשימוש ברפואה עממית, בה מיוחסים לו סגולות לריפוי פצעים, מחלות בדרכי השתן ובמערכת הנשימה.

הלופית המצויה זכתה לכינוי עממי מוכר, "מטה אהרון", על שום צורת התפרחת הדומה למקל מכופף ומזכירה את מטהו של אהרון הכהן. ייתכן גם שהכינוי קשור לשם aron, שיוחס ביוון העתיקה לצמחים ממשפחת הלופיים (וממנו נגזר גם שמו המדעי של הלוף, *Arum*).

קישורים חיצוניים
----------------

ויקישיתוף מדיה וקבצים בנושא **לופית מצויה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* NCBI
* GBIF
* IPNI
* צמחיית ישראל ברשת
* צמח השדה
* Tropicos
 |

* לופית מצויה באתר 'מרכז הרופאים המומחים'
* צילומי לופית מצויה בבלוג של ע נ נ ת

| לופיים בארץ ישראל |
| --- |
| 

|  |  |
| --- | --- |
| לוף ארצישראלי • לוליינית מעובה • אחילוף הגליל • לופית מצויה • אגמית רבת-שורשים • עדשת מים זעירה • כדרורית המים | גותיקהגותיקה |

 |
**הינדר** (באנגלית: **Hinder**) היא להקת הארד רוק שנוסדה בשנת 2001 באוקלהומה סיטי שבארצות הברית על ידי המתופף קודי האנסון הגיטריסט, ג'ואי גראבי והזמר אוסטין ווינקלר.

היסטוריה
--------

הלהקה התחילה את דרכה כלהקת קאברים באוקלהומה סיטי. השיר הראשון שנכתב על ידי הלהקה היה **Lips of an Angel** (שפתיים של מלאך) שהגיע למקום השלישי בבילבורד הוט 100.

ב-2005 חתמה הלהקה בחברת הקלטות והתחילה את העבודה על אלבומה הראשון  **Extreme Behavior** (התנהגות קיצונית). האלבום הוכתר על ידי כמה ממגזיני המוזיקה הנחשבים באמריקה שבראשם **Almusic** כאלבום הרוק הגרוע של השנה. אבל בניגוד לכל הציפיות האלבום נמכר במיליונים והכניס את הלהקה למיינסטרים האמריקאי.

הסינגל הראשון שיצא מהאלבום הוא **Get Stoned** (תהיה מסומם) השיר לא הצליח רבות ולא הושמע הרבה ברדיו. אבל אז יצא הסינגל **Lips of an Angel** (שכאמור הגיע למקום השלישי) שהכניס את הלהקה לתודעה האמריקאית. הסינגל זכה להשמעות רבות ברחבי העולם והגיע למקומות הראשונים בטבלאות רבות מסביב לעולם כולל בקנדה ואוסטרליה. הסינגל מכר יותר מ 4 מיליון עותקים באמריקה. בהמשך הוציאה הלהקה עוד 3 שירים:
**How Long**(כמה ארוך) **Better Than Me** (יותר טוב ממני) אשר גם זכה להשמעה רבה ברחבי העולם ו**Homecoming Queen** (מלכת הנשף).

האלבום מכר יותר מ 3 מיליון עותקים באמריקה מה שנתן לו מעמד של פלטינה משולשת. הוא הגיע למקום הראשון במצעד האלבומים האוסטרלי.

בשנת 2008 יצא האלבום השני של הלהקה שנקרא **Take It to The Limit** (קח את זה לקצה).
הסינגל המוביל מהאלבום הוא **Use Me** (השתמש בי). הסינגל יצא כ 3 חודשים לפני האלבום והגיע למקום שלישי במצעד השירים של המיינסטרים של בילבורד. אחריו יצא הסינגל **Without You** (בלעדייך) שמזכיר בסגנונו את **Better Than Me** ו**Lips of an Angel**.

האלבום הגיע למקום רביעי במצעד האלבומים האמריקאים כאשר הוא מכר יותר מ81 אלף עותקים בשבוע הראשון ליציאתו. האלבום מכר יותר מ-500 אלף עותקים בארצות הברית וקיבל מעמד של זהב.

עם יציאת האלבום יצאה הלהקה לסיבוב הופעות עם הלהקות Rev Theory וTrapt כמופעים פותחים.
בקיץ 2009 יצאה הלהקה לסיבוב הופעות נוסף אשר נקרא הפעם **Dark Horse Tour** שבו ניקלבק שימשה כלהקה המרכזית. בסיבוב הזה יצאו גם הלהקות Saving abel ופאפא רוץ'.

קישורים חיצוניים
----------------

ויקישיתוף מדיה וקבצים בנושא **הינדר** בוויקישיתוף
* 

* אתר האינטרנט הרשמי של הינדר
* הינדר, ברשת החברתית פייסבוק

* הינדר, ברשת החברתית טוויטר

* הינדר, באתר אייטונס (באנגלית)

* הינדר, באתר ספוטיפיי

* הינדר, באתר סאונדקלאוד (באנגלית)

* הינדר, באתר Last.fm (באנגלית)

* הינדר, באתר AllMusic (באנגלית)

* הינדר, באתר MusicBrainz (באנגלית)

* הינדר, באתר דיזר

* הינדר, באתר Discogs (באנגלית)

* הינדר, באתר Songkick (באנגלית)

* הינדר, באתר SecondHandSongs

* הינדר, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15543274c (data)
* GND: 10340996-8
* ISNI: 0000 0001 0659 2463
* LCCN: no2006123413
* MusicBrainz: 39b22a9e-59dd-412b-ac3c-0725c807c72b
* VIAF: 128255638
* WorldCat: lccn-no2006123413

 |
**איגוד תעשיית ההקלטות האינדונזי** (באינדונזית: **Asosiasi Industri Rekaman Indonesia**; ובקיצור: **ASIRI**) הוא ארגון העוקב אחר כמעט כל ההיבטים של ענף ההקלטות באינדונזיה. האיגוד הוקם בשנת 1978 ומונה כ-84 חברות תקליטים בתוכו, המייצגים 95% מתעשיית המוזיקה באינדונזיה.

תעודה על מכירות
---------------

איגוד תעשיית ההקלטות האינדונזי מעניק תעודות זהב ופלטינה על מכירות של אלבומים:

**אלבומים מקומיים**

* זהב: 15,000
* פלטינה: 30,000

**אלבומים בינלאומיים**

* זהב: 5,000
* פלטינה: 10,000

נכון לשנת 2016, איגוד תעשיית ההקלטות האינדונזי מעניק תוארי זהב ופלטינה בהתבסס על הסכום הכספי שהרוויח האלבום, הן פיזית והן דיגיטלית.

השלכות של הקלטה לא מורשית
-------------------------

לפני 1988, כל ההקלטות שנמכרו באינדונזיה אינן היו מורשות. אולם בשנות התשעים המספר הצטמצם ל-20%, כאשר הערך הקמעונאי של הקלטות ללא רישיון בשנת 1995 נאמד בכ-15 מיליון דולר. בתחילת שנות האלפיים, שיעור ההפרות הועלה בחזרה לרמות גבוהות יותר, שהיו על כ-55% בשנת 2001, וכ-85% בשנת 2003.

ראו גם
------

* איגוד תעשיית ההקלטות האמריקאי
* איגוד תעשיית ההקלטות הבריטי

הערות שוליים
------------

1. ↑  Wayback Machine, web.archive.org, ‏2012-05-09
2. ↑  Metrotvnews.com: News Video Portal, web.archive.org, ‏2018-02-04
3. ↑  Nielsen Business Media Inc, **Billboard**, Nielsen Business Media, Inc. 1983-01-22. (באנגלית)
4. 1 2  Nielsen Business Media Inc, **Billboard**, Nielsen Business Media, Inc. 2001-12-29. (באנגלית)
5. ↑  Nielsen Business Media Inc, **Billboard**, Nielsen Business Media, Inc. 2003-05-17. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 143504812
* WorldCat: lccn-nr00039170

 |
בסטטיסטיקה, **הטיה** או **הטיה סטטיסטית** היא תכונה של אלגוריתם לאמידה, בו התוחלת של האומד שונה מהתוחלת של הפרמטר הסטטיסטי אותו מבקשים לאמוד.

בשימושים פרקטיים, ההטייה לרוב נגרמת מהעובדה שהמדגם המקרי אינו מייצג את האוכלוסייה. עם זאת, ברמת התאורטית, ניתן להשתמש באומדים שונים, שההטייה שלהם אינה בהכרח אפס, אפילו אם המדגם מייצג את האוכלוסייה היטב.

הגדרה פורמלית
-------------

בהינתן מודל סטטיסטי {\displaystyle \left(\mathbb {P\_{\theta }} \right)\_{\theta \in \Theta }} ואומד {\displaystyle {\hat {\theta }}} לפרמטר \theta , ההטיה מוגדת להיות:



b

(

θ
^

,
θ

)

=

E

(

θ
^

−
θ

)

{\displaystyle b\left({\hat {\theta }},\theta \right)=\mathbb {E} \left({\hat {\theta }}-\theta \right)}

{\displaystyle b\left({\hat {\theta }},\theta \right)=\mathbb {E} \left({\hat {\theta }}-\theta \right)}
באופן כללי יותר, לכל פונקציה של הפרמטר {\displaystyle q(\theta )} ואומד {\displaystyle {\hat {q}}}, מוגדרת ההטיה,



b

(

q
^

,
q
(
θ
)

)

=

E

(

q
^

−
q
(
θ
)

)

{\displaystyle b\left({\hat {q}},q(\theta )\right)=\mathbb {E} \left({\hat {q}}-q(\theta )\right)}

{\displaystyle b\left({\hat {q}},q(\theta )\right)=\mathbb {E} \left({\hat {q}}-q(\theta )\right)}
כאשר {\displaystyle \mathbb {E} (X)} היא התוחלת של המשתנה המקרי X.

סוגים של הטיות סטטיסטיות
------------------------

ישנם מספר סוגים של הטיות סטטיסטיות אשר יכולות גם להשתלב אחת בשנייה.

* הטיית בחירה היא עיוות בנתוני מחקר הנובע מהטייה בצורת איסוף המידע.
	+ דגימה מוטה הוא כשל לוגי מסוג שגיאות תצפית, השייך לקבוצת כשלי היקש בו מתייחסים לדגימה המשמשת בתצפית כאילו היא מייצגת, בעוד שהמצב בפועל שונה.
* הטיית זיכרון היא הטיה בנתוני מחקר הנובעת מחשיבה סלקטיבית של הנחקרים. הטיית זיכרון היא סוג של הטיית דיווח.
* הטיית הנסיין הוא כשל לוגי מסוג שגיאות תצפית, השייך לקבוצת כשלי היקש בו תוצאת ניסוי מושפעת מציפיות ותקוות של מלקטי הנתונים.

ראו גם
------

* נטאי
* דיוק ונכונות

קישורים חיצוניים
----------------

ויקישיתוף מדיה וקבצים בנושא **הטיה** בוויקישיתוף
* הטיה, באתר MathWorld (באנגלית)
**יוליה ניימיר** (באנגלית: **Julia Namier**‏; 1893–1977) הייתה סופרת בריטית ילידת האימפריה הרוסית, אלמנתו של הדיפלומט הרוסי ניקולאי דה בוסובר ורעייתו השנייה של ההיסטוריון הבריטי לואיס ברנשטיין ניימיר.

ביוגרפיה
--------

ניימיר נולדה בסנקט פטרבורג בשם יוליה מיכאלובנה קאזארינה. היא נישאה לדיפלומט הרוסי ניקולאי דה בוסובר, שמת בשנות השלושים של המאה העשרים בעקבות הרדיפות של המשטר הסובייטי, יוליה עצמה נשלחה לגולג. האומנת הבריטית של יוליה פדתה אותה ואפשרה לה לעזוב את ברית המועצות - ב-1934 היא היגרה לבריטניה.

בבריטניה, ב-1938, פרסמה אוטוביוגרפיה בשם The Woman Who Could Not Die. כעבור שנתיים פרסמה ספר רוחני בשם Creative Suffering. פרסמה עוד שני ספרים, שכתבה על פי מקורות רוסיים-עממיים. ב-1942 פגשה את ההיסטוריון היהודי-בריטי ניימיר ולאחר שאשתו בנפרד נפטרה וניימיר הסכים להיטבל לנצרות (יוליה הייתה נוצרייה אדוקה) השניים נישאו ב-1945.

לאחר מותו של ניימיר כתבה יוליה ספר ביוגרפי עליו, Lewis Namier: A Biography, ספר שזכה בפרס ג'יימס טייט בלק לביוגרפיה לשנת 1971.

יוליה ניימיר זכתה שגם עליה תיכתב ביוגרפיה על ידי הסופרת קונסטנס בבינטון סמית, Iulia de Beausobre: A Russian Christian in the West.

קישורים חיצוניים
----------------

* Julia Namier Biography (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 7098 2225
* LCCN: n84189709
* NTA: 074777807
* Trove: 1127643
* VIAF: 250415854
* WorldCat: viaf-250415854

 |
דקימאטיו. תחריט של ויליאם הוגארת (1725)
**דקימאטיו** (בלטינית: **decimatio**) הייתה שיטת ענישה קולקטיבית בצבא הרומי, לפיה הוצא להורג חייל אחד מתוך כל עשרה. העונש ננקט ביחידה צבאית, שהיו בה מקרי מרד, נטישה או שנחלה מפלות עקב מורך לב. והיו בו ניסיון לאזן בין ביצוע עבירות חמורות לבין התמודדות עם מספר רב של עבריינים. פירוש המילה הוא "נטילת החלק העשירי", מן decimus - עשירי.

השיטה
-----

יחידה צבאית בצבא הרומי אשר נדונה לענישה שכזו, חולקה לקבוצות בנות עשרה חיילים. אחד החיילים מהקבוצה נבחר בהגרלה והוצא להורג על ידי תשעת חבריו הנותרים, לעיתים קרובות ברגימה באבנים או במכות אלה. לאחר מכן נדונו חבריו להישאר מחוץ למחנה, ללא ההגנה של המחנה, וקיבלו לחם שעורה במקום חיטה. היות שהקורבן נבחר בהגרלה, הסיכון ליפול בו היה על כלל החיילים ללא הבחנה בדרגה או באומץ לבם האישי.

התיעוד המוקדם ביותר של מקרה כזה שאירע ב-471 לפנה"ס, נרשם על ידי ההיסטוריון טיטוס ליוויוס. 
ההיסטוריון היווני פוליביוס מתאר את השיטה כפי שהייתה נהוגה בתחילת המאה ה-3 לפנה"ס: כאשר היו מקרים שנדרשה ענישה של יחידות צבאיות גדולות, העדיפו מפקדיה להעניש רק מעטים. זה נעשה כך שנבחרה רק קבוצה קטנה יחסית של חיילים, כמה עשרות לכל היותר, כך שהנבחרים ייצגו את מקרי הפחדנות שאירעו ביחידה כולה.

הערות שוליים
------------

1. ↑  פוליביוס, **היסטוריה**, ספר שישי, 38.
סופראימפוזיציה של דיוקנו של בטהובן יחד עם גולגולת
**סוּפֶּרְאִימְפּוֹזִיצְיָה** (באנגלית: **Superimposition**; או **חפיפה**) היא הצבה של תמונה או קטע וידאו אחד על גבי השני כך שהם יופיעו יחד בו-זמנית. טכניקה זו משמשת בגרפיקה, בקולנוע ובטלוויזיה כאמצעי לשלב כותרות בסרט ולהוספת אפקטים מורכבים ומונטאז'ים.

בחלק מהמקרים נעשה הדבר על מנת להסתיר חלק מהמידע; כך בצילום, דמות מסוימת יכולה להסתיר חלק מדמות אחרת. כמו כן, הטכניקה משמשת בקרטוגרפיה כאמצעי לחבר בין קווי רשת, קווי מתאר ותכונות אחרות של מיפוי מעל לתצלומי אוויר.

בקולנוע, סופראימפוזיה היא מצב שבו מופיעים לפחות שני שוטים בו-זמנית – זאת, באמצעות חשיפה של יותר מתמונה אחת על רצועת הסרט, כשהתוצאה היא השהיה ארוכה של אפקט הדיזולב (הַשְׁלָבָה) – מעבר הדרגתי בין שוטים, כך שבזמן שהשוט הראשון מסתיים, הוא נעלם בהדרגה, ובה בעת מתחיל השוט השני. מטרת ההשהיה של נקודת ההתמזגות היא לייצר קשר חזק בין אלמנטים מבודדים לכאורה.

סופראימפוזיציה של שתי שכבות שקופות בחלקן בעלות דפוסי קווים או רשת המונחות בזווית אחת על השנייה, יכולה ליצור קווים היוצרים דפוסים או תבניות צורה חדשות המעבירות תחושה של תנועה, כאשר הזזה של שכבה אחת מייצרת תחושה של דפוס תנועה חדש. בדומה לקווים, כאשר שתי השכבות הזהות מורכבות מנקודות אטומות הממוקמות באקראי, הזזה או סיבוב קל של אחת מהן תיצור דפוסים חדשים ותחושת תנועה.

* דוגמה לתבנית שנוצרת על ידי שתי רשתות מונחות אחת על השנייהדוגמה לתבנית שנוצרת על ידי שתי רשתות מונחות אחת על השנייה
* דפוסי רשתות על רקע שקוף שנקודות החיבור ביניהם יוצרות דפוס חדשדפוסי רשתות על רקע שקוף שנקודות החיבור ביניהם יוצרות דפוס חדש
* אפקט התנועה שנוצר על ידי הזזת שכבה אחתאפקט התנועה שנוצר על ידי הזזת שכבה אחת
* רשתות מקומרת היוצרות דפוס של רשת מקומרת אחרת כשהן מונחות אחת על השנייהרשתות מקומרת היוצרות דפוס של רשת מקומרת אחרת כשהן מונחות אחת על השנייה

קישורים חיצוניים
----------------

* אמנות הסופראימפוזיציה (באנגלית)
* סופראימפוזיציה של אובייקטים זהים (באנגלית)
**קוסאי סדאם חוסיין א-תכריתי** (בערבית: **قصي صدام حسين التكريتي**; 17 באפריל[דרושה הבהרה] 1966 בגדאד – 22 ביולי 2003, מוסול) היה בנו השני של סדאם חוסיין מאשתו הראשונה סאג'ידה טלפאח והאיש החזק ביותר בעיראק, לאחר אביו.

בשלטון
------

בנו בכורו של סדאם, עודאי חוסיין, הרג בהתקף זעם את שומר ראשו של אביו, כאמל חנא, בשנת 1988. אחרי אירוע זה הפך בנו השני קוסאי למועדף על סדאם, וקיבל את האחריות על שירות הביטחון של עיראק. במיוחד אחרי מלחמת המפרץ, הוא ניהל את המרדף אחר מתקוממים שיעים מבצרה וכרבלא.

במאי 2001 מונה בפועל לסגן נשיא, והיה אמור לרשת את אביו בשנת 2002, אך עקב המלחמה המתקרבת עם ארצות הברית נדחתה העברת השלטון. הוא היה נשוי ואב לשני בנים ובת.

לאחר נפילת השלטון
-----------------

במהלך מלחמת עיראק פיקד קוסאי על הגנת אזור מרכז-מזרח של עיר הבירה. עם נפילת בגדאד ניסה למצוא מקלט, יחד עם עודאי, בסוריה, אך נאלץ לחזור לעיראק ולהסתתר. כוחות הכיבוש האמריקאים הציעו 15 מיליון דולר אמריקאי תמורת כל מידע שיימסר על מקום הימצאו.
ב-22 ביולי 2003 הוא נהרג במוסול במהלך קרב יריות, יחד עם אחיו עודאי. בקרב זה מצא גם בנו של קוסאי בן ה-14 את מותו. תושבים רבים חגגו את מותם של שני האחים, וכדי להפיג את הספקות בדבר מותם, פורסמו תמונותיהן של הגוויות.

גלריה
-----

* הבית במוסול שבו שהו עודאי וקוסאי בעת שנהרגו במתקפת טיליםהבית במוסול שבו שהו עודאי וקוסאי בעת שנהרגו במתקפת טילים
* צבא ארצות הברית מכתר את הבית שבו התבצרו עודאי וקוסאיצבא ארצות הברית מכתר את הבית שבו התבצרו עודאי וקוסאי

קישורים חיצוניים
----------------

ויקישיתוף מדיה וקבצים בנושא **קוסאי חוסיין** בוויקישיתוף
* ynet, קוסאי חוסיין משך מיליארד דולר - ונעלם, באתר ynet, 6 במאי 2003
* על שני הבנים(הקישור אינו פעיל)
* קוסאי חוסיין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300219505171
* BnF: cb135965244 (data)
* ISNI: 0000 0000 5821 1485
* LCCN: n84063044
* NKC: js20051017090
* SUDOC: 139521607
* VIAF: 84240565
* WorldCat: lccn-n84063044

 |
**אוגוסטה בראון** (באנגלית: **Augusta Browne**; 1820 – 1882) הייתה מלחינה אמריקאית, שהתפרסמה בשנות ה-50 של המאה ה-19.. היא נכללת בשורת מלחינות אמריקאיות מהגל הראשון לצד מריון דיקס סאליבן.

בראון הלחינה עשרות לחנים במרוצת השנים, ביניהם *Wake* ו-*Lady Mine*, שפורסמו ב-1845 והפכו ליצירות המפורסמות ביותר שלה.

ביוגרפיה
--------

בראון הייתה מלחינה, מוציאה לאור, סופרת ופזמונאית. היא נחשבה לפורצת דרך במוזיקה, שכן רוב התחומים בהם עסקה היו מזוהים עם המין הגברי. נולדה בשנת 1820 בדבלין שבאירלנד, וקיבלה במרוצת השנים את התואר "המלחינה שהלחינה הכי הרבה יצירות מוזיקליות בארצות הברית לפני 1870". היא הלחינה למעלה מ-200 יצירות לפסנתר ולקול, בנוסף למספר מזמורים.

בנוסף ליצירות המוזיקליות שלה חיברה בראון כמה מאמרים וכתבי עת שפרסמו אותה גם בעולם הספרותי. הוציאה לאור שני ספרים - אחד מהם היה על אחיה בשם *Hamilton, the Young Artist* - וכן מסות רבות, מסכתות, פואמות וסיפורים קצרים.

בראון נפטרה ב-1882, וגופתה נטמה בבית הקברות גרין וודי שבניו יורק.

קישורים חיצוניים
----------------

ויקישיתוף מדיה וקבצים בנושא **אוגוסטה בראון** בוויקישיתוף

* אוגוסטה בראון, באתר MusicBrainz (באנגלית)

הערות שוליים
------------

1. ↑  Neuls-Bates, Carol, ,"Sources and Resources for Women's Studies in American Music: A Report" Notes. Second Series, Music Library Association, December 1978, עמ' 269–283
2. ↑  Tick, Judith (1983). American women composers before 1870. Issue 57 of Studies in musicolog (illustrated ed.). UMI Research Press. p. 150
3. 1 2  Chase, Gilbert (1992). America's Music, from the Pilgrims to the Present (illustrated, revised ed.). University of Illinois Press. p. 160

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012196455505171
* GND: 1149860936
* ISNI: 0000 0000 2975 5213
* LCCN: n89669728
* MusicBrainz: c32243c4-e888-4667-b15b-31aa84150b8d
* VIAF: 70544088
* WorldCat: lccn-n89669728

 |
תחרות השירים של **טורקיוויזיון** (בטורקית: **Türkvizyon Şarkı Yarışması**; ובקיצור: **TSC**), הידועה גם בתור **תחרות השירים של טורקיוויזיון**, היא תחרות זמר שנתית שנוצרה על ידי ערוץ המוזיקה הטורקי TMB TV, בהשראת הפורמט של תחרות האירוויזיון. המהדורה הראשונה התקיימה ב-Eskişehir, טורקיה בדצמבר 2013. מדינות ואזורים שהיו דוברי טורקית ובעלי אתניות טורקית זכאים להשתתף בתחרות השירים. התחרות נערכה לאחרונה ב-20 בדצמבר 2020 כאירוע מקוון שנערך מאיסטנבול, טורקיה.

פורמט
-----

הטורקיוויזיון מתמקדת בעיקר בהשתתפות מדינות ואזורים דוברי טורקית. המדינות והאזורים לוקחים חלק בגמר הסופי. נציג מכל מדינה מעניק בין 1 ל-10 נקודות עבור כל נציג, למעט שלו. כ-15 מדינות זכאיות להגיע לגמר הגדול שבו חבר השופטים קובע את הזוכה. שלא כמו בתחרות האירוויזיון שבה המדינה הזוכה תארח את האירוע של השנה הבאה, אירוח תחרות הטורקיוויזיון מתקיים במדינה או באזור שבהם קיימת תרבות טורקית.

השתתפות
-------

משתתפים ממדינות או אזורים דוברי טורקית וטורקית היו זכאים להתחרות בתחרויות השירים השנתיות של Turkvision, כגון קרים, קרצ'אי-צ'רקסיה וטורקיה.24 מדינות ואזורים השתתפו במהדורה הראשונה של Turkvision. היו כמה ניסיונות לא מוצלחים להשתתף בתחרות השירים של טורקוויזיון. צ'ובאשיה, רוסיה, טורקמניסטן ושינג'יאנג היו אחד מעשרים וארבעה האזורים המקוריים שהשתתפו עם כוונות ראשוניות להתחרות בתחרות 2013, אך מאוחר יותר פרשו מסיבות לא ידועות.מחוז אומסק ברוסיה שידר את התחרות של 2014, אך הם מעולם לא הצהירו שום הצהרה לגבי השתתפות. משלחת של נושא פדרלי רוסי אחר, קלמיקיה, השתתפה בתחרות 2015, אך לא השתתפה ולא הצהירה כלשהן לגבי ההשתתפות.

קישורים חיצוניים
----------------

ויקישיתוף מדיה וקבצים בנושא **טורקיוויזיון** בוויקישיתוף
* 

* אתר האינטרנט הרשמי של טורקיוויזיון (בטורקית)
* טורקיוויזיון, ברשת החברתית פייסבוק

הערות שוליים
------------
**קונרד היידן** (7 באוגוסט 1901 - 18 ביוני 1966) היה עיתונאי וסופר גרמני. הוא חיבר את אחת הביוגרפיות המוקדמות על היטלר.

קונרד היידן נולד במינכן בשנת 1901. בימי רפובליקת ויימאר היה חבר במפלגה הסוציאל-דמוקרטית הגרמנית. בשנים 1923–1930 היה כתבו במינכן של אחד מעיתוני פרנקפורט. בשנת 1932 פרסם את ספרו הראשון "תולדות הנאציונל-סוציאליזם".

עם עליית היטלר לשלטון עבר היידן להתגורר בחבל הסאר תחת השם הבדוי "קלאוס ברדוב" ופרסם את ספריו בציריך.

בשנת 1934 הופיע ספרו "תולדות הרייך השלישי". בשנים 1936–1937 פרסם היידן שתי ביוגרפיות ביקורתיות על היטלר: "אדולף היטלר - חייו של דיקטטור" ו"איש מתגרה באירופה", שהופיע בתרגום עברי בארץ ישראל בשנת 1941, בעצם ימי מלחמת העולם השנייה.

בשנים 1937–1940 שהה היידן בגלות בצרפת ופרסם מספר ספרים אנטי נאציים.

עם פלישת הנאצים לצרפת בקיץ 1940, ברח היידן בסיוע וריאן פריי (הוועד לסיוע לשעת חירום) לארצות הברית, דרך ליסבון שבפורטוגל הנייטרלית. בארצות הברית פרסם היידן ספר אודות עליית היטלר לשלטון.

לאחר סיום המלחמה, ביקר היידן לראשונה בגרמניה בשנת 1952, ונתמנה ככתב של רשות השידור של בוואריה ודרום גרמניה בארצות הברית. כן המשיך לפרסם מאמרים בכתבי עת אמריקאיים. קונרד היידן נפטר בניו יורק בשנת 1966. למעלה ממאה ביוגרפיות על היטלר מתבססות על תאורים אותנטיים מספריו של היידן.

בהקדמה לספרו "איש מתגרה באירופה" כתב היידן:

> 
> בימי דאגה לאירופה נכתבות שורות אלה. הזמן עטה קצב איום ופחדיו של יום אתמול מפנים דרך לאימת המחרת הגדולה והולכת במהירות הבזק. ודווקא בשל כך יש לו לספר זה ערך משלו. הוא מנסה לתאר כיצד שקע עולם אחד מפני ששוב לא נתן אמון בכוחו הוא ולא האמין שיריבו בן בליעל, עשה חוזים עם הבגידה עצמה וכרת ברית שלום עם השמד וההרס.
> 
> 
> 
>

ספרו בעברית
-----------

קונראד היידן, **איש מתגרה באירופה (חיי אדולף היטלר)**, עברית: פ. עזאי [פינחס לנדר], תל אביב: צ. לינמן, תש"א 1941.

קישורים חיצוניים
----------------

ויקישיתוף מדיה וקבצים בנושא **קונרד היידן** בוויקישיתוף
* קונרד היידן, באתר "Find a Grave" (באנגלית)
* קונראד היידן (1901-1966), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262550905171
* BIBSYS: 90171889
* BnF: cb12910744r (data)
* CiNii: DA03708215
* GND: 116604859
* ISNI: 0000 0001 1069 5553
* LCCN: n87872598
* LNB: 000128410
* NDL: 00720307
* NKC: xx0003391
* NLA: 35184474
* NLG: 141861
* NLP: A2331882X
* NTA: 067899447
* RERO: 02-A003358291
* SNAC: w60h5td6
* SUDOC: 082506221
* Trove: 855900
* VIAF: 69686505
* WorldCat: lccn-n87872598

 |
**הורם** היה מלך גזר הכנענית שנזכר בספר יהושע, פרק י', פסוק ל"ג: "אז עלה, הורם מלך גזר, לעזור, את-לכיש; ויכהו יהושוע ואת-עמו, עד-בלתי השאיר-לו שריד."

מלחמתו ביהושוע בן נון
---------------------

לפי המסופר בספר יהושע, לאחר כיבוש העיר לבנה, וכחלק מכיבוש ארץ כנען המתואר בספר, פנה יהושע בן נון לכבוש את לכיש. הורם מלך גזר נחלץ לעזור ללכיש במלחמתה בצבא העברים, אך אלה הביסו אותו ואת עמו ניצחון מוחץ: "ויכהו יהושוע ואת-עמו, עד-בלתי השאיר-לו שריד." למרות ניצחונו המוחץ, יהושוע אינו כובש גזר, והיא נשארת כנענית עד ימי שלמה.

הורם מלך גזר הוא המלך היחיד שהעז לתקוף את צבאו של יהושע בן נון לבדו, בלי להתארגן בברית עם מלכים נוספים (כפי שעשה אדוני-צדק מלך ירושלים, אשר פתח במלחמה עם גבעון, בעלת בריתם של העברים, רק בראש ברית שכללה ארבעה מלכים נוספים). ניתן להסביר תעוזה זו בכך שהייתה זו מתקפה נואשת של מלך אחור חרדה, או להפך: שגזר הייתה עיר חזקה ועצמאית עם צבא מיומן, ולכן האמין הורם שכוחו יעמוד לו לנצח את יהושע.

למרות הניצחון המזהיר של יהושע ובני ישראל על הורם ואנשיו העיר גזר נזכרת כעיר כנענית גם בספר שופטים (כנראה מסורת כיבוש אחרת לפי ד״ר נילי ואזנה) ובספר מלכים, בו מוזכר כי עד ימי שלמה המלך לא נכבשה גזר עד שפרעה חותנו של שלמה (כנראה הכוונה לסיאמון) כבש אותה מן הכנענים ונתנה כמתנת חתונה לשלמה לרגל נישואיו לבת פרעה.

ראו גם
------

* הוהם מלך חברון

הערות שוליים
------------

1. 1 2  מלכה שוורץ,**כיבושי יהושוע**,לקט מעובד מתוך: מחניים, צבא הגנה לישראל,הרבנות הצבאית הראשית, גיליון ס"ט

| ספר יהושע |
| --- |
| הכניסה לארץ | שליחת המרגלים ליריחו • מעבר הירדן • ברית המילה בגלגל • מפגש יהושע עם המלאך |  |
| כיבוש הארץ | מלחמת יריחו • מעשה עכן ולכידתו • כיבוש העי • מעמד הר גריזים והר עיבל • ברית הגבעונים • מלחמת מלכי הדרום • שמש בגבעון דום • מלחמת מלכי הצפון |
| חלוקת הארץ לשבטים | נחלת שבט ראובן • נחלת שבט גד • נחלת שבט יהודה (רשימת ערי יהודה) • נחלת שבט מנשה • נחלת שבט אפרים • נחלת שבט בנימין • נחלת שבט שמעון • נחלת שבט זבולון • נחלת שבט יששכר • נחלת שבט אשר • נחלת שבט נפתלי • נחלת שבט דן • ערי הלויים • ערי המקלט |
| סיום ספר יהושע | מזבח שניים וחצי השבטים • נאום יהושע • הברית בשכם |
| דמויות בספר יהושע | יהושע בן נון • רחב • עכן בן כרמי • אדני צדק • הוהם מלך חברון • דביר מלך עגלון • יפיע מלך לכיש • פראם מלך ירמות • הורם מלך גזר • יבין מלך חצור • כלב בן יפונה • אלעזר הכהן • עתניאל בן קנז • עכסה |
**קונרד הראשון, רוזן אולדנבורג** (בגרמנית: **Konrad I. von Oldenburg**; מת ב-1347) היה הרוזן של אולדנבורג מ-1344 עד 1347. הוא ירש את אחיו, יוהאן השלישי, רוזן אולדנבורג.

ביוגרפיה
--------

קונרד נולד ב-1313 והיה בנם של יוהאן השני, רוזן אולדנבורג והדוויגה מדיפהולץ. משנת 1324 הוא שלט יחד עם אחיו למחצה הבכור יוהאן השלישי, רוזן אולדנבורג. לאחר מותו של אחיו ב-1342 הוא שלט לבדו, ומ-1345 שלט יחד עם אחיינו יוהאן הרביעי, רוזן אולדנבורג. ב-6 בינואר 1345, שני הרוזנים של העיר אולדנבורג העניקו זכויות עירוניות לברמן כדי להפוך את אולדנבורג לאטרקטיבית יותר כשוק לזרים. סוחרים וכאלה כדי לחזק את הבסיס הכלכלי של הרוזנות הקטנה באמצעות הכנסות גבוהות יותר ממכס. קונרד הראשון שמר את חירותה של העיר בגבולות צרים על ידי מדיניות שבה ברית עם ערים אחרות נאסרה במפורש. למרות פריבילגיה זו של חופש, אולדנבורג נשארה משולבת היטב ברשות הריבונית.

משפחתו
------

קונרד נישא לאינגבורג מהולשטיין, בתו של גרהרד הרביעי, רוזן הולשטיין-פלן. נולדו להם ארבעה ילדים:

* קונרד השני, רוזן אולדנבורג (נפטר ב-1401)
* זגרהרד מאולדנבורג (נפטר ב-1368); נהרג בפעולה בעת פלישת לרוסטרינגן.
* אגנס מאולדנבורג; התחתנה עם הרוזן לודוויג פון ווינסטורף
* כריסטיאן החמישי, רוזן אולדנבורג (1342–1399)

הערות שוליים
------------

1. ↑   The Peerage
2. ↑  Anderson, James (1732). *Royal Genealogies, Or the Genealogical Tables of Emperors, Kings and Princes*. נבדק ב-3 במרץ 2014. `{{cite book}}`:  (עזרה)
**מועדון ההוקי קרח הכוכב האדום** (בסרבית: **KHK Crvena zvezda**) הוא מועדון הוקי קרח מבלגרד, סרביה המשחק כיום בליגה הבינלאומית להוקי ובליגת ההוקי הסרבית. המועדון הוא חלק מארגון הספורט הכוכב האדום .

הכוכב האדום הוקם בשנת 1946 ותחילה שיחק בליגת ההוקי קרח היוגוסלבית עד 1991. מאז 1992, המועדון זכה בשש אליפויות הליגה הלאומית בסרביה, כשהאליפות הלאומית האחרונה שלה הגיעה בשנת 2018. הכוכב האדום שיחק שתי עונות בליגה הפנונית ששוחקה בין השנים 2007 ו-2009.

הכוכב האדום משחקת את משחקי הבית בהיכל הקרח פיוניר שבבלגרד.

תארים והישגים
-------------

* **ליגה ההוקי סרבית**

**זכייה (6):** 1992, 1993, 1996, 1997, 2005, 2018
**סגנות (9):** 1994, 1995, 1998, 2002, 2004, 2006, 2011, 2016, 2017
* **גביע ההוקי הסרבי**

**זכייה (4):** 1992, 1996, 1997, 1998
**סגנות (3):** 1995, 2000, 2001
* **גביע ההוקי קרח היוגוסלבי**

**זכייה(1):** 1980
* **ליגת ההוקי קרח היוגוסלבית**

**סגנות (1):** 1985
**מקום שלישי (3):** 1961, 1975, 1991
* **ליגת הבלקן**

**מקום שלישי (3):** 1995, 1996, 1997
* **הליגה הפנונית**

**מקום שלישי (1):** 2009

ראו גם
------

* הכוכב האדום בלגרד *(קבוצת הכדורגל)*

קישורים חיצוניים
----------------

ויקישיתוף מדיה וקבצים בנושא **הכוכב האדום בלגרד** בוויקישיתוף
* אתר האינטרנט הרשמי של הכוכב האדום בלגרד
* "הכוכב האדום בלגרד" באתר "הוקי סרביה" (התאחדות ההוקי הסרבית)
רשימת כוחות מיוחדים בכוחות המזוינים והמשטרה של איראן.

טרמינולוגיה
-----------

*Niruye vizheh* (نیروی ویژه), רבים *niruhaye vizheh* (نیروهای ویژه) הוא המונח הפרסי עבור "כוח מיוחד". מונח זה משמש בשם הרשמי של חטיבת הכוחות המיוחדים המוטסים 65.

 לשונית ההסמכה עבור ריינג'רס איראניים
*Takavar* (تکاور), ברבים *Takavaran* (تکاوران), פירושו "חייל התקפי", בדומה ל"קומנדו" (کماندو) שמשמשת גם בפרסית. המונח "Ranger" (رنجر) משמש גם בכמה יחידות הצבא.

*Tofangdārān-e daryyi* (تفنگداران دریائی) או *takavaran-e daryayi* (تکاوران دریایی) פירושה "נחתים".

המילה *havabord* (هوابرد) משמעותה יחידה מוטסת.

יחידות תכאוור
-------------

### משמרות המהפכה האסלאמית

 יחידת Takavar SNSF בתמרון הנביא הגדול התשיעי, 25-27 בפברואר 2015
* אחת מחמש הזרועות של משמרות המהפכה האסלאמית היא כוח קודס המובחר, המתמחה בפעולות חוץ-טריטוריאליות.
* בכוחות היבשה, בריגדת סברין תכאוור היא הכוח המיוחד.
* לצי של משמרות המהפכה יש יחידות נחתים מיוחדות משלו.

### צבא

כוחות הקרקע
יחידות הצבא של כוחות היבשה של הרפובליקה האסלאמית של איראן שעברו הכשרה במרכז ההדרכה של לשקראק תכאוור:

* דיווזיית תכאוור ה-23 שבסיסה בפאראנדק, טהראן
* דיווזיית תכאוור ה-58 משהרוד *(בריגדת זולפיקאר*) שבסיסה בשהרוד
* בריגדת תכאוור ה-25 שבסיסה בפאסווה
* בריגדת תכאוור ה-35 שבסיסה בקרמנשה
* בריגדת תכאוור 45 שבסיסה בשושתר
* הבריגדה המוטסת 55 שבסיסה בשיראז
* בריגדת הכוחות המיוחדים המוטסים 65 (*בריגדת NOHED*) שבסיסה בטהראן

### חיל הים

 צלפים ימיים של חיל הים לובשים חליפת ג'ילי, מצוידים בסייד (Steyr HS .50)
הרפובליקה האסלאמית של איראן הצי הנחתים (פרסית: تکاوران دریایی) שחבריו מאומנים במרכז ההדרכה מנג'יל תכאוור:

* בריגדת הנחתים ראשונה *(אימאם חוסיין*) שבסיסה בבנדר עבאס
* בריגדת הנחתים השנייה (*צארת רסול-אי-אקרם*) שבסיסה בבושהר
* בריגדת הנחתים השנייה (*חמזה סעיד-וש-שוהדה*) שבסיסה בקונארק

### משטרה

בכוח אכיפת החוק של הרפובליקה האסלאמית של איראן, כוחות מיוחדים ביניהם (פרסית: يگان ويژه). הכוח המיוחד נגד טרור (*NOPO*) הוא היחידה המובחרת ביותר במשטרה.

קישורים חיצוניים
----------------

ויקישיתוף מדיה וקבצים בנושא **הכוחות המיוחדים של איראן** בוויקישיתוף

הערות שוליים
------------

1. ↑  "Qods (Jerusalem) Force". Federation of American Scientists Intelligence Resource Program. 21 באוגוסט 1998. אורכב מ-המקור ב-18 בפברואר 1999. `{{cite web}}`:  (עזרה)
2. ↑  "يگان ويژه "صابرين" چيست و چگونه مي توان عضو آن شد؟". Mashregh News. נבדק ב-15 ביולי 2015. `{{cite web}}`:  (עזרה)
3. ↑  "همکاري نوهد ارتش و صابرين سپاه". Mashregh News. נבדק ב-15 ביולי 2015. `{{cite web}}`:  (עזרה)
4. ↑  Hossein Bastani (24 ביוני 2014), *Myth and Reality About NOPO Operations in Iran* (בפרסית), BBC, נבדק ב-28 בספטמבר 2015 `{{citation}}`:  (עזרה)
**ננו ספירה** היא סוג של ננוקפסולה. ננו-ספירה היא חלקיק ננומטרי כדורי וחלול. את הננו-ספירה ניתן לייצר ממגוון גדול של חומרים כגון: חלבונים, סוכרים, חומצות גרעין, מתכות, חומרים אורגניים, אנאורגניים ועוד. כתוצאה מכך לננו-ספירה מגוון רחב של יישומים ביניהם שיגור תרופות. יצירת החלקיקים הננו-ספירים מאפשרת להקטין את צפיפות החומר ולהגדיל את שטח הפנים שלו.

המבנה הננו-ספירי מאפשר מספר דרכים לנשיאת התרופה; לעיתים החלקיק חלול ומעטפתו החיצונית היא התרופה או לחלופין ניתן לכלוא את התרופה בתוך החלקיק כאשר המעטפת מורכבת מחומר אחר. למעטפת חשיבות רבה כיוון שמעבר להיותה גוף החלקיק, ניתן להעניק לה תכונות שיקלו על שיגור התרופה והכוונתה ליעד המתאים. לדוגמה: ניתן לייצר את המעטפת מסוכר המהווה מזון לחיידקים אליהם מיועדת אנטיביוטיקה הכלואה בחלל החלקיק. כך החיידקים יתרכזו סביב החלקיק ויחשפו את התרופה תוך פירוק הסוכר. יתרונות נוספים שניתן להעניק על ידי שליטה במבנה המעטפת הם: שליטה בקצב שחרור התרופה על ידי ייצור מעטפת עבה יותר, או הגנה על התרופה מפני מערכת החיסון על ידי כליאת התרופה בתוך מעטפת אינרטית.

הערות שוליים
------------

1. ↑  11. V.R Sinha, A.K Singla, S Wadhawan, R Kaushik, R Kumria, K Bansal, S Dhawan, Chitosan microspheres as a potential carrier for drugs, Int J Pharm. 274 (2004) 1-3
עניבת קורס תג היער וכפיסי העץ
**תג היער** הוא קורס הצופיות המתקדם ביותר בתנועת הצופים, בו לוקחים חלק בוגרי התנועה. מטרתו היא למקד ולמקצע את הפעילות התנועתית של בוגרי התנועה, תוך הקניית ערכים ותכנים צופיים. בתוכנית הקורס מבוטאת יכולתם, הכרתם וידיעתם של משתתפי הקורס בכל רזי הפעילות הצופית.

בדרך כלל, קורסי תג היער כוללים חלקים עיוניים בכיתה וחלקים מעשיים בשטח, ולרוב כוללים גם "כרטיס תג היער" אותו כל אחד מחניכי הקורס מקבל ועליו למלא אחר המשימות השונות בכרטיס בזמנו החופשי. דרך העבודה על הכרטיס, החניכים בוחנים את עצמם על הניסיון שנצבר במהלך הקורס. 

בסיום הקורס, המשתתפים זוכים בכפיסי עץ של תג היער כאות הוקרה על הישג משמעותי במנהיגות ושירות ישיר לבני-נוער וצעירים. צמד כפיסי העץ הקטנים, אחד בכל רצועת עור (מחרוזת), נלבש סביב הצוואר כחלק ממדי הצופים. כפיסי העץ מגיעים ביחד עם עניבת צופים גדולה בצבע חום ועליה רקום סמל משובץ של שבט מקלרן, לכבודו של ויליאם דה בויס מקלרן, שתרם 7000 ליש"ט לרכישת פארק גילוול בשנת 1919, בתוספת 3000 ליש"ט נוספים לשיפוצים בבית שהיה באחוזה. כל אחת מעניבות תג היער ממוספרת, על-מנת שתישמר ייחודיותה.

היסטוריה
--------

הכשרת צוות המדריכים של קורס תג היער בקליפורניה, 1962
קורס תג היער הראשון בפארק גילוול, ספטמבר 1919
זמן קצר לאחר הקמת תנועת הצופים, ראה רוברט באדן-פאוול את הצורך בהכשרת מדריכים. מחנות הכשרה ראשונים של הצופים נערכו בלונדון וביורקשייר. באדן-פאוול רצה הכשרה מעשית בחיק הטבע בצורת מחנה. מלחמת העולם הראשונה עיכבה את התפתחות הכשרת המדריכים, כך שהקורס הרשמי הראשון של תג היער לא יצא לפועל עד לשנת 1919. פארק גילוול, ממש מחוץ ללונדון, נרכש במיוחד כדי לספק מקום לקורס וטקסי הפתיחה נערכו ב-26 ביולי 1919. פרנסיס גידני, ראש המחנה הראשון בפארק גילוול, ערך את קורס תג היער הראשון בתאריכים 8-19 בספטמבר 1919. הקורס הופק על ידי פרסי אוורט, נציב ההדרכה, ובאדן-פאוול עצמו העביר הרצאות. בקורס השתתפו 18 משתתפים, כולם בנים. לאחר הקורס הראשון הזה, המשיכו הכשרות תג היער בפארק גילוול, וזה הפך לבית של הכשרת המדריכים בתנועת הצופים. מאז, התפשט הקורס ברחבי העולם, עם וריאציות בינלאומיות שונות.

קורס תג היער בישראל
-------------------

בחודש אפריל 1963 התכנסו 20 פעילים בוגרים בתנועת הצופים, יהודים, ערבים ודרוזים, אנשי עיר וחברי משק מצמרת התנועה, בחוות הצופים שברמת יוחנן, כדי להשתתף בקורס הראשון של תג היער. הקורס נוהל בהדרכתו של סר ג'ון ט'רמן, ראש מחנה פארק גילוול, שהיה הממונה על נושא ההדרכה מטעם ארגון הצופים העולמי.

מאז קורס תג היער הראשון בישראל התקיימו 16 מחזורים של קורס תג היער בישראל, כאשר כולם מנוהלים על ידי התאחדות הצופים והצופות בישראל וכוללים נציגים מכל ארגוני הצופים בישראל, יהודים, נוצרים, מוסלמים ודרוזים.

תוכנית הקורס הותאמה לישראל. נוספו לתכנים המקוריים גם נושאים עיוניים עם דגש רב על דו-קיום. הקורס קצר יותר בזמן (ארבעה ימים במקום שבוע).

ראו גם
------

* תנועת הצופים העולמית
* תנועת הצופים: ארגונים בינלאומיים

קישורים חיצוניים
----------------

ויקישיתוף מדיה וקבצים בנושא **תג היער** בוויקישיתוף
* אתר מידע על תג היער

הערות שוליים
------------

1. ↑  Nelson R. Block, The Founding of Wood Badge, ‏1994
2. ↑  The Founding of Wood Badge, web.archive.org, ‏2006-08-22
3. 1 2  Woodbadg » Pine Tree Web Home Page, www.pinetreeweb.com
4. ↑  ScoutBase UK, "The Origins of the Wood Badge", ‏2003
**תברוּאן** או **מש"ק ברה"צ** (בריאות הציבור) הוא מקצוע בצה"ל. התברואן אחראי לשמירת התברואה, ההיגיינה והבריאות הכללית בבסיס.

תברואני צה"ל מוצבים בבסיסים גדולים, משרתים במרפאת הבסיס וכפופים למפקד המרפאה וקצין או נגד ברה״צ. בדרך כלל מוצבים שני תברואנים בכל בסיס גדול. בנוסף משרתים מספר תברואנים במפקדת קצין הרפואה הראשי (מקרפ"ר) במחנה דורי שבתל השומר וכן במפקדות הרפואה הזרועיות, כגון מקרפ"ח בחיל האוויר, השוכנת אף היא בתל השומר. התברואנים במפקדות מסיירים בבסיסי הצבא ומבצעים פעולות הדורשות ציוד וידע מתקדם.

תברואני צה"ל כפופים לענף בריאות הצבא (ברה"צ) במקרפ"ר. תברואני חיל האוויר כפופים לגף ברה"צ במקרפ"ח. לפני הצבתם עוברים התברואנים קורס בן כשבוע או שבועיים בבה"ד 10, בסיס ההדרכה של חיל הרפואה בעיר הבה"דים.

תפקידיו של התברואן:
לוודא הרחקת מזיקים, בעבר היו מבצעים הדברה אך הקורס שונה.בנוסף באופן תקופתי מתבצעת לכידת חתולים על מנת לעקר ולסרס , לאחר מכן מחזירים אותם אל שטח המחנה; משימה זו מבוצעת בדרך כלל על ידי תברואני המפקדה.

* שמירה על **היגיינת המטבח**. התברואן מסייר יום יום במטבח הבסיסי ובחדרי האוכל ובודק את רמת הניקיון וההקפדה על הנהלים. התברואן בודק שלא פג תוקפם של המזונות המאוחסנים במטבח, מוודא הקפדה על טמפרטורות המזון הדורש זאת וכמו כן מבצע דיגום מי שתייה הנשלחים למעבדה לבדיקת איכותם.
* שמירה על **ניקיון הבסיס**. התברואן נדרש לדווח לרס"ר הבסיס על לכלוך.
* **חינוך לבריאות**. התברואן נדרש לקדם את ההיגיינה והבריאות בבסיסו, להפיץ מידע בנוגע לנושאים אלו ולעיתים אף לקיים הדרכות וסדנאות.
* **סילוק מפגעים סביבתיים**. התברואן נדרש לטפל במפגעים פתאומיים, כגון דליפות שמן וחומרים מסוכנים.
*Lethrinus olivaceus*
**שוריים** (שם מדעי: **Lethrinidae**) הם משפחת דגי ים מסדרת הדקראים. הם חיים במים טרופיים ברחבי האוקיינוס השקט וההודי והמין *Lethrinus atlanticus* מצוי גם במזרח האוקיינוס האטלנטי, לחופי דרום אפריקה. כמה מהמינים חיים בחופי ישראל.

אלו דגים בינוניים באורך של עד 1 מטר. הם בעלי ראשים גדולים, סנפירים וזנבות קצרים ולסתות צרות אך בשרניות הפונות כלפי מעלה. רוב המינים מצויים על הקרקעית וניזונים בחוליות מימיות מחסרי חוליות ודגים קטנים. חלק מהמינים בעלי שיניים חזקות העוזרות לפצח שריונות של סרטנים או צדפות.

השוריים הם קרובי משפחה רחוקים של הלוטייניים הגדולים והטורפים.

מיון
----

* תת-משפחה Lethrininae
	+ סוג *Lethrinus*
* תת-משפחה Monotaxinae
	+ סוג ומין יחיד *Gnathodentex aureolineatus*
	+ סוג *Gymnocranius*
	+ סוג ומין יחיד גְּדוֹל-עַיִן כָּסוּף (*Monotaxis grandoculis*)
	+ סוג ומין יחיד *Wattsia mossambica*

קישורים חיצוניים
----------------

ויקישיתוף מדיה וקבצים בנושא **שוריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562930105171

 |
בית הולדתו של דופלר בזלצבורג
**כריסטיאן אנדראס דופלר** (בגרמנית: **Christian Andreas Doppler**;‏ 29 בנובמבר 1803 – 17 במרץ 1853) היה פיזיקאי ומתמטיקאי אוסטרי, מגלה אפקט דופלר. הוא כיהן כפרופסור במכון הפוליטכני של פראג ואחר כך מנהל המכון לפיזיקה בווינה.

ביוגרפיה
--------

דופלר נולד בעיר זלצבורג באוסטריה, ומשפחתו ייעדה לו להמשיך את המסורת המשפחתית ולהיות כמו אביו איש עסקים בתחום הבנייה, אך בריאותו הלקויה לא איפשרה לו לעסוק בתחום זה.

דופלר למד בבית ספר יסודי בזלצבורג ובבית ספר תיכון בעיר לינץ, ולאחר התייעצות של הוריו עם פרופסור למתמטיקה מתיכון זלצבורג (Salzburg Lyceum) הם שלחו אותו בשנת 1822 ללמוד מתמטיקה במכון הפוליטכני החדש בווינה שנוסד ב-1815.

לאחר סיום לימודיו לתואר ראשון במתמטיקה בשנת 1825 עבר לזמן קצר לאוניברסיטת זלצבורג שימש כאסיסטנט ולקח קורסים בפילוסופיה. בהמשך חזר ללמוד במכון הפוליטכני בווינה לימודי המשך במתמטיקה, מכניקה ואסטרונומיה. עם סיום לימודיו שימש כאסיסטנט לפרופסור בורג במכון הפוליטכני בווינה.

דופלר התקשה מאוד לקבל תואר פרופסור ואף שקל להגר לארצות הברית על מנת לשפר את סיכוייו. הוא פרסם עשרות מאמרים חשובים במתמטיקה, בפיזיקה ובאסטרונומיה, וב-1841 מונה לפרופסור למתמטיקה ופיזיקה במכון הפוליטכני של פראג.

בשנת 1842 גילה דופלר את תגליתו החשובה: אפקט דופלר, שמשמעותו: כאשר יש תנועה יחסית בין מקור גל (משדר) לקולט הגל (מקלט) הגל נקלט בתדירות שונה מזו שבה הוא שודר (באופן יחסי לאורך הגל ולמהירות היחסית בין המשדר למקלט).

ב-11 בדצמבר 1847 הוא עבר עם אשתו וחמשת ילדיו לשצ'מניץ בה הוא זכה במשרת פרופסור למתמטיקה, פיזיקה ומכניקה באקדמיה שלה לכרייה. בנוסף הוא נשא בתואר יועץ כרייה, ככל הפרופסורים באקדמיה לכרייה. משכורתו עם ההטבות הנלוות גדלה בכ-25% יחסית לזו שקיבל בפראג.

בשנת 1850 הגיע דופלר לשיא הקריירה שלו כשנבחר לשמש כמנהל הראשון של המכון החדש לפיזיקה באוניברסיטת וינה.

בנובמבר 1852 חלה הרעה במצב בריאותו, ודופלר עבר להתגורר בוונציה בתקווה שמזג האוויר החמים יותר ישפר את מצב בריאותו והוא יחזור במהרה לווינה לעבודתו ולמשפחתו (אשתו אותה נשא לאשה ב-1836 וחמשת ילדיהם).

ב-17 במרץ 1853 נפטר כריסטיאן דופלר בוונציה ממחלת ריאות ונקבר בבית הקברות סן מיקלה.

תרומתו החשובה למדע ניכרת כיום בתחומים רבים בעיקר בתחומי המכ"ם והאסטרונומיה.

קישורים חיצוניים
----------------

ויקישיתוף מדיה וקבצים בנושא **כריסטיאן אנדראס דופלר** בוויקישיתוף
* 

* אתר האינטרנט הרשמי של כריסטיאן אנדראס דופלר

* כריסטיאן אנדראס דופלר, באתר MacTutor (באנגלית)
* Peter Schuster, **Moving the Stars**, Living Edition, 2005
* כריסטיאן אנדראס דופלר, באתר "Find a Grave" (באנגלית)
* כריסטיאן אנדראס דופלר, באתר אנציקלופדיה בריטניקה (באנגלית)

הערות שוליים
------------

1. ↑  Peter Schuster, pages 81-84

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260526405171
* BNE: XX1752668
* BnF: cb124881705 (data)
* GND: 118854372
* ISNI: 0000 0001 0900 839X
* LCCN: n87818168
* NKC: jn20000700421
* NLG: 239747
* NTA: 070738440
* SNAC: w6086qw6
* SUDOC: 034090169
* VIAF: 51792076
* WorldCat: lccn-n87818168

 |
פירוש נוסף ערך זה עוסק בתֵּבֵץ. אם התכוונתם לתֶּבֶּץ, עיר במרכז יוון שבה התקיימה קהילה יהודית גדולה, ראו תבאי.
**תֵּבֵץ** היא עיר באזור שכם המוזכרת גם כאתר המקראי שבו נהרג אבימלך בן גדעון בידי אישה שזרקה עליו פלח־רכב (החלק העליון של הריחיים).

העיירה טובאס המזוהה עם תבץ המקראית

> 
> וַיֵּלֶךְ אֲבִימֶלֶךְ אֶל תֵּבֵץ וַיִּחַן בְּתֵבֵץ וַיִּלְכְּדָהּ. וּמִגְדַּל עֹז הָיָה בְתוֹךְ הָעִיר וַיָּנֻסוּ שָׁמָּה כָּל הָאֲנָשִׁים וְהַנָּשִׁים וְכֹל בַּעֲלֵי הָעִיר וַיִּסְגְּרוּ בַּעֲדָם וַיַּעֲלוּ עַל גַּג הַמִּגְדָּל. וַיָּבֹא אֲבִימֶלֶךְ עַד הַמִּגְדָּל וַיִּלָּחֶם בּוֹ וַיִּגַּשׁ עַד פֶּתַח הַמִּגְדָּל לְשָׂרְפוֹ בָאֵשׁ. וַתַּשְׁלֵךְ אִשָּׁה אַחַת פֶּלַח רֶכֶב עַל רֹאשׁ אֲבִימֶלֶךְ וַתָּרִץ אֶת גֻּלְגָּלְתּוֹ. וַיִּקְרָא מְהֵרָה אֶל הַנַּעַר נֹשֵׂא כֵלָיו וַיֹּאמֶר לוֹ שְׁלֹף חַרְבְּךָ וּמוֹתְתֵנִי פֶּן יֹאמְרוּ לִי אִשָּׁה הֲרָגָתְהוּ וַיִּדְקְרֵהוּ נַעֲרוֹ וַיָּמֹת.
> 
> 
> 
> — שופטים ט, נ-נד
> 

בתקופה מאוחרת יותר מסר אוסביוס באונומסטיקון כי בימיו היה קיים כפר בשם תבץ בגבול ניאפוליס (שכם) במיל ה־13 על הדרך מניאפוליס לבית שאן.

חוקרים מזהים את תבץ עם העיירה טוּבַּאס, כ־20 ק"מ מצפון מזרח לשכם, בדרך לבית שאן, בשל הדמיון בצליל השם. חוקר המקרא אברהם מלמט שלל את זיהוי תבץ עם העיירה טובאס וזאת מסיבה לשונית – האות ב' היא היחידה אשר משותפת לשני השמות. מלמט הציע את תרצה. לטענתו השם תבץ משובש וזיהוי תבץ הגיוני יותר עם תרצה המקראית מבחינה היסטורית, ארכאולוגית וגאוגרפית. לשיטתו הזיהוי נכון יותר גם מבחינה לשונית היות שהאות היחידה אשר שונה היא ב' והיא קרובה מאוד לאות ר' המקראית, כלומר, השם "תבץ" אינו אלא שיבוש גרפי של השם "תרצה".

על שם העיר המקראית מכונה בשם זה בסיס צה"לי הממוקם כ־5 ק"מ מזרחית לעיר.

הערות שוליים
------------

1. ↑  ספר שופטים, פרק ט', פסוקים נ'–נ"ד, ספר שמואל ב', פרק י"א, פסוק כ"א
2. ↑  **אנציקלופדיה מקראית : אוצר הידיעות של המקרא ותקופתו - ח : שם - תתני,** מוסד ביאליק, ירושלים, 1982, עמ' 413
3. ↑  ראו דעת מקרא שם.
4. ↑  אברהם מלמט, ישראל בתקופת המקרא, ירושלים, מוסד ביאליק, 1983, עמ' 110-109.
5. ↑  כך גם כותב יוחנן אהרוני, **ארץ ישראל בתקופת המקרא : גאוגרפיה היסטורית,** ירושלים, יד יצחק בן-צבי, 1987 תשמ"ח, עמ' 210
**כריסטיאן אנטידורמי** (באנגלית: **Christian Antidormi**; נולד ב-20 במאי 1992) הוא שחקן קולנוע וטלוויזיה אוסטרלי.

ביוגרפיה
--------

אנטידורמי נולד וגדל בפרברים הדרומיים של סידני. הוא שיחק כדורגל (כדורגל) במשך 14 שנים והשתתף באופן פעיל בקרטה, שחייה וטניס. אנטידורמי גילה את אהבתו לאמנויות דרמטיות ולריקודי היפ הופ בגיל 15. העניין והכישרון שלו בהיפ הופ הובילו אותו להשתתף בהפקות, תחרויות וקליפים.

הוא גם מורה להיפ-הופ במשרה חלקית בבית הספר שלו לריקוד לשעבר, *All Starz Performing Arts Studio* בסידני. אנטידורמי השתתף במספר רב של קורסי משחק בכמה מבתי הספר למשחק המובילים באוסטרליה בהם TAFTA (האקדמיה האוסטרלית לקולנוע וטלוויזיה) ובתיאטרון האוסטרלי לנוער .

קריירה
------

אנטידורמי עשה את הופעת הבכורה שלו במשחק בשנת 2008 במיני סדרת הטלוויזיה האוסטרלית עטורת הפרסים, False" Witness". 

בשנת 2009, זכה אנטידורמי בתפקיד ראשי בסדרת הטלוויזיה "אחרי הצלצול" של ערוץ דיסני. אנטידורמי כיכב בעונות 3 ו-4 ששודרה ב- Foxtel /Austar ב-2010/2011.

הוא הופיע בשני סרטים קצרים, *I Spy*  ו- *Pride*  ולוהק לתפקיד חוזר בסדרת הטלוויזיה של אופרת הסבון קרוב רחוק בתור ג'יידן פוסט. בשנת 2012 הופיע אנטידורמי בסדרת הדרמה של, "Packed to the Rafters ".

ביולי 2012, אנטידורמי שיחק בתפקיד טיבריוס, בנו של מרקוס ליקיניוס קראסוס בעונה הרביעית והאחרונה של סדרת הטלוויזיה האקשן ההיסטורית האמריקאית "ספרטקוס".

בשנת 2013 הוא צולם לספר שולחן קפה בשם *"באמבטיה"* (צולם ובוים על ידי טי ג'יי סקוט, במאי ספרטקוס). כל ההכנסות מספר שולחן הקפה נתרמו לעמותה לסרטן השד באותה שנה.

פילמוגרפיה
----------

| שנה | כותרת | תפקיד | הערות |
| --- | --- | --- | --- |
| 2008 | False Witness | ילד רחוב | מיני סדרת טלוויזיה זוכת פרס AFI |
| 2009-2011 | אחרי הצלצול | וינס | סדרת טלוויזיה של חברת וולט דיסני, 16 פרקים |
| 2010 | StepXStep | ליד | סדרת טלוויזיה, פיילוט |
| אחרי הצלצול | וינס | סדרת טלוויזיה של דיסני |
| 2011 | I Spy | כריס | תפקיד ראשי, סרט קצר |
| 2012 | Pride | ליאו | תפקיד ראשי, סרט קצר |
| קרוב רחוק | ג'יידן פוסט | תפקיד אורח, 5 פרקים |
| ספרטקוס | מרקוס ליקיניוס קראסוס | תפקיד ראשי, 9 פרקים |
| 2014 | Anzac Girl | טוראי צ'אק וינטרהלדר | פרק אחד |
| 2015 | Strike Back | פין | תפקיד אורח, 5 פרקים |
| 2021-2020 | רוזוול, ניו מקסיקו | פורסט לונג | תפקיד חוזר |
| 2022 | Cole of the void | קול | סרט קולנוע |

קישורים חיצוניים
----------------

ויקישיתוף מדיה וקבצים בנושא **כריסטיאן אנטידורמי** בוויקישיתוף

* כריסטיאן אנטידורמי, במסד הנתונים הקולנועיים IMDb (באנגלית)
* כריסטיאן אנטידורמי, במסד הנתונים הקולנועיים KinoPoisk (ברוסית)

הערות שוליים
------------

1. ↑  "The Diplomat (TV Movie 2009) - IMDb".
2. ↑  "Home". אורכב מ-המקור ב-16 בפברואר 2013. `{{cite web}}`:  (עזרה)
3. ↑  "Pride 'Short Film'".
4. ↑  Interview with Spartacus' Christian Antidormi, AKA Tiberius - Nerd Reactor, Nerd Reactor, ‏3 בפברואר 2013
**המרכז הראשי להתראה מפני מתקפת טילים** (ברוסית: **Главный центр предупреждения о ракетном нападении**) הוא מרכז השליטה במערכות ההתראה על טילים סובייטים ורוסיים. ממוקם בסמוך לכפר טימונובו מחוז המשנה סולנצ'וגורסק, במחוז מוסקבה (בסיס: **סולנצ'נוגורסק-7**, היחידה הצבאית 26302).

המרכז מקבל מידע מקווי תקשורת מיוחדים עם אמינות גבוהה מהרדארים המזהירים המוקדמים ברחבי הארץ, כמו גם ממסלולי אובייקטים מהחלל. המרכז מנתח מידע זה כדי לאתר התקפות של טילים בליסטיים בין יבשתיים. בהתבסס על תוצאות הניתוח, המרכז מאתר את יעד המתקפה ומפעיל את מערכת ההגנה מפני טילים בסמכות המפקד הראשי להחליט על מתקפת תגובה.

כפוף לארמייה ה-15 של חיל החלל.

היסטוריה
--------

בניית המרכז החלה בשנת 1965 במקביל לקליטת שני מכ"מים של Dnester -M באולנגורסק ובסקרונדה. ב-15 בפברואר 1971 נכנסה רשמית לפעילה כאשר הצליחה לעקוב אחר שיגור טילים מצוללות נאט"ו בים הנורווגי והצפוני.

המערכת מתרחבת ומשתפרת כל העת. בשנת 1973, עוד שני מערכות נקלטו ומאז 1974 חודשו תחנות המכ"ם. בשנת 1978 חוברה מערכת ההתרעה קרוקוס, בשנת 1982 - מערכת הלוויין אוקו ובשנים 1984–1985 נכנסו לתפקיד שני מכ"מים מדגם דריאל מהדור השני (פצ'ורה, קוטקאשן) וכיסו את האזורים הצפוניים והדרומיים של המדינה.

לאחר קריסת ברית המועצות הוחלפו האובייקטים שנמצאים בשטחי חבר המדינות בתחנות ממשפחת וורונז' החדשה שנמצאות רק בשטח הפדרציה הרוסית.

בשנת 2011, המערכת יחד עם מרכז מודיעין החלל והמרכז הראשי לניסויי חלל הפכו לחלק מפיקוד החלל של חיל הגנת האוויר והחלל וב-1 באוגוסט 2015 הוא הפך לחלק מחיל החלל שהוקם מחדש כחלק מכוחות האוויר והחלל.